Document ID: /roh_data/filtered/fineweb-2-filterrobots_roh.jsonl.gz/4285

Suenter 182 kilometers e trais premis da muntogna ha quai dà ina finiziun fitg stretga en l'etappa roiala. La finala ha Rigoberto Uran da la Columbia triumfà en il spurt final.
Chris Froome vinavant a la testa
Il brit Chris Froome vegn da defender ses avantatg en il classament general. El è uss 18 secundas avant il talian Fabio Aru. L’ulteriur brit Geraint Thomas ch’era fin uss segund en il classament general ha stuì dar si la cursa. El ha rut l’oss clavigl tar ina ascensiun nua ch’el è cupitgà.
Cupitgadas hai dà anc pliras. Uschia ha er l’australian Richie Porte na betg savì finir la cursa. Suenter sia cupitgada è el vegnì tractà a l’ur da la via.
RR actualitad 18:00